
Da li je ženi dozvoljeno koristiti periku kako bi se uljepšala mužu?


* 
* 
* 
* 
* 
* 
* 

 
Da li je ženi dozvoljeno koristiti periku kako bi se uljepšala mužu?

Perika je zabranjena i spada u nadovezivanje kose na kosu, a ako nije to, onda čini glavu žene većom nego što je u stvarnosti i tada sliči nadovezivanju kose na kosu. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, je prokleo ženu koja nadovezuje drugu kosu i onu koja traži da joj se to čini. (Buharija, poglavlje: “Odjeća”, 5941. i Muslim, poglavlje: “Odjeća”, 2722.) Međutim, ako je žena skroz bez kose na glavi, onda nije grijeh korištenje perike da bi prikrila taj nedostatak, jer uklanjanje nedostataka je dozvoljeno. Zbog toga je Poslanik, sallallahu ‘alejhi ve sellem, čovjeku kojem je odsječen nos u jednoj od bitki, dozvolio da napravi nos od zlata. (Ebu Davud, poglavlje: “Prstenje”, 4232; Tirmizi, poglavlje:”Odjeća”, 1770. i Nesai, poglavlje: “Ukrasi”, 8/163.-164.) Ovo pitanje je mnogo opširnije i u njega ulazi i pitanje uljepšavanja i njegovih operacija, kao što je smanjivanje nosa, itd. Uljepšavanje nije isto što i uklanjanje nedostataka. Ako se radi o uklanjanju nedostataka, onda nema smetnje, ali ako je u pitanju nešto mimo toga, npr. tetoviranje i čupanje obrva, tada je zabranjeno. Zabranjeno je korištenje perike, pa makar bilo uz dozvolu i zadovoljstvo muža, jer nema dozvole i zadovoljstva u onome što je Allah, subhanehu ve te’ala, zabranio. (Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***, Fetve o ženama, str. 183)


ŠEJH IBN USEJMIN


